|  |
| --- |
| **Pressemelding** |
|  |
|  |
|  |
| Frankfurt/Main, 17. april 2025 |
| **Ytterligere tre karbonnøytrale GF Building Flow Solutions-fabrikker: Selskapet har nådd en ny milepæl på veien mot karbonnøytral produksjon og drift**  **Ytterligere tre GF Building Flow Solutions-anlegg – Ecoflex-produksjonsanlegget i Hassfurt (Tyskland) samt anleggene i Cerkezkoy (Tyrkia) og Apple Valley (USA) – er nå lagt om til karbonnøytral drift (omfang 1 og 2). Dermed har GF Building Flow Solutions tatt nok et viktig skritt i retning karbonnøytralitet og redusert ressursbruk.**  «Bransjen vi er en del av, spiller en nøkkelrolle både for tilgangen til rent drikkevann og kampen mot klimaendringer. GF Building Flow Solutions går derfor stadig i bresjen for mer bærekraftige vannløsninger for bygninger. Produktene og løsningene våre fremstilles på grunnlag av gode miljøstyringsprinsipper, og vi bruker fornybare energikilder overalt i virksomheten vår for å redusere miljøavtrykket. Vi jobber aktivt med å begrense miljøpåvirkningen av næringsvirksomheten vår og sikre effektiv ressursutnyttelse», påpeker Thomas Fuhr, Chief Technology Officer hos GF Building Flow Solutions. «Med anleggene i Cerkezkoy og Apple Valley samt Ecoflex-produksjonsanlegget i Hassfurt har GF nådd en ny milepæl på veien mot Karbonnøytral produksjon og drift».  GF Building Flow Solutions-produksjonsanlegget i Cerkezkoy i Tyrkia (Georg Fischer Hakan Plastik) er spesialisert på høykvalitetsløsninger for spillvann. Viktige grep for å redusere utslippene fra anlegget gjennom bedre energistyring og -effektivitet har innbefattet bruk av fornybar energi. Dette har gjort det mulig å kutte utslippene med ca. 95 % i forhold til 2019. Avfallshåndtering og sirkulær økonomi har muliggjort en 36 % reduksjon i mengden produksjons- og anleggsavfall.    Prosessen med å legge om Ecoflex-produksjonsanlegget i Hassfurt (Tyskland) til karbonnøytral produksjon startet for mer enn ti år siden, da man gikk over til å bruke 100 % sertifisert grønn strøm. Viktige tiltak for å forbedre energieffektiviteten i produksjonen og selve bygningene innbefattet en oppgradering av varmesystemet og montering av solenergianlegg. Dette har gjort det mulig å redusere utslippene fra anlegget med rundt 91 % i forhold til da målingene startet.  I Apple Valley-produksjonsanlegget ved GFs hovedkontor i USA er det iverksatt omfattende tiltak for å oppnå karbonnøytral status. Blant annet har man byttet til 100 % grønn strøm, erstattet tre naturgasskjeler med elektriske kjeler og gått over til 100 % LED-belysning. I tillegg har tett på 100 vinduer blitt skiftet ut for å øke effektiviteten, og RTU-en (den eksterne terminalenheten) drives nå med elektrisk varme i stedet for naturgass. Gjennom disse tiltakene har tCO2e-utslippene blitt kuttet med 93 %, noe som innebærer en vesentlig reduksjon i utslippene av klimagass.  For å oppnå full karbonnøytralitet i samsvar med GF Building Flow Solutions' «Carbon Neutral Factory»-konsept vil de resterende utslippene fra alle de tre anleggene bli kompensert gjennom en kombinasjon av trebasert karbonfjerning verifisert med Verra-registeret og biokullbasert karbonfjerning verifisert med registeret fra Puro.earth eller Carbon Standards International.  «Jeg er stolt over hvordan vi som team hos GF Building Flow Solutions lykkes med å redusere utslippene våre fra ytterligere anlegg», betoner Thomas Fuhr. «Resultatene vitner tydelig om innsatsen vi gjør for å lede an en bærekraftig utvikling i bransjen.»  Les mer om GFs rammeverk for bærekraft: <https://www.georgfischer.com/en/sustainability-at-gf/sustainability-framework-2025.html>  **Pressekontakt:**  Beatrix Pfundstein  Manager Global PR & Communications  GF Building Flow Solutions  [beatrix.pfundstein@uponor.com](mailto:beatrix.pfundstein@uponor.com)  +49 (0)69 795386015  **Om GF Building Flow Solutions – Leading with Water**  Byggebransjen står for en stor del av de globale CO2-utslippene, og det trengs rent og trygt drikkevann til en voksende befolkning. Vi hos GF Building Flow Solutions vil være med på å løse disse utfordringene: Det økende behovet for energieffektive bygninger til en overkommelig pris, og for innbydende, komfortable og trygge hjem, samt tilgang til rent og sikkert drikkevann. GF Building Flow Solutions har slagordet “Leading with Water”, og fokuserer på hvordan vann kan bidra til bedre bygninger, fremskritt og å gjøre kundene mer produktive og bærekraftige ved å fremme komfort, helse og effektivitet. Med det beste fra de ledende merkene GF, Uponor og JRG – basert på kjent sveitsisk, finsk og tysk kvalitet – får kundene tilgang til den bredeste teknologiplattformen for et bredt spekter av bruksområder. Porteføljen omfatter sikre løsninger for forsyning og regulering av varmt og kaldt vann, støyreduserende avløpssystemer og energieffektiv oppvarming og kjøling. GF Building Flow Solutions – tidligere kjent som (Uponor Inc. i USA, Uponor Ltd. i Canada) og GF Building Technology – er en del av GF og har salgsselskaper i 30 land og produksjonsanlegg på 12 steder i Europa og Nord- og Sør-Amerika.  #LeadingwithWater​  [[www.georgfischer.com](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOmRhYzA1YmE4OTAxZWVkMGI3NDBiMjMzZDU4ZmUwNjFkOjY6ZmE3YjozYjRhNzk1ZDgzOTU1ZmRjM2FjNDU5ZDc2NDQ1YjVkODhiYzNlZDAxZmI3MGVkYWUwMTI5Y2UzNjUxOWM1ZDcxOnA6VDpO)](https://protect.checkpoint.com/v2/___https://uponorcorp-my.sharepoint.com/personal/beatrix_pfundstein_uponor_com/Documents/Desktop/02_Strategy/www.georgfischer.com___.YzJ1Omxpb25icmlkZ2U6YzpvOmRhYzA1YmE4OTAxZWVkMGI3NDBiMjMzZDU4ZmUwNjFkOjY6ZmE3YjozYjRhNzk1ZDgzOTU1ZmRjM2FjNDU5ZDc2NDQ1YjVkODhiYzNlZDAxZmI3MGVkYWUwMTI5Y2UzNjUxOWM1ZDcxOnA6VDpO)  [[www.uponor.com](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOmRhYzA1YmE4OTAxZWVkMGI3NDBiMjMzZDU4ZmUwNjFkOjY6ODc3Yzo0MGEyMjgwNjYwN2VhYjBmMWVmMTYxZjVjNTdkOTRkOTU5Mzg5OGZjZmE4YTIwYTcyNzBmOGI4MGJhMGRmZDc2OnA6VDpO)](https://protect.checkpoint.com/v2/___http://www.uponor.com___.YzJ1Omxpb25icmlkZ2U6YzpvOmRhYzA1YmE4OTAxZWVkMGI3NDBiMjMzZDU4ZmUwNjFkOjY6ODc3Yzo0MGEyMjgwNjYwN2VhYjBmMWVmMTYxZjVjNTdkOTRkOTU5Mzg5OGZjZmE4YTIwYTcyNzBmOGI4MGJhMGRmZDc2OnA6VDpO)  **Bilder**  **Fri gjengivelse // Vær oppmerksom på informasjonen om opphavsrett //**  **legg ved en kopi av bladet eller en lenke til nettpublikasjonen** | |

|  |  |
| --- | --- |
|  | **GF\_Carbon\_Neutral\_Factory\_Icon.jpg**  Ytterligere tre GF Building Flow Solutions-anlegg – Cerkezkoy-anlegget (Tyrkia), Ecoflex-produksjonsanlegget i Hassfurt (Tyskland) samt Apple Valley-produksjonsanlegget ved selskapets hovedkvarter i USA – har nå oppnådd karbonnøytral status (omfang 1 og 2). Dermed har GF Building Flow Solutions tatt nok et viktig skritt i retning karbonnøytral produksjon og drift. Den nye milepælen viser tydelig at GF Building Flow Solutions’ kontinuerlige arbeid med å minimere ressursforbruket bærer frukter.  **Kilde: GF** |
|  |  |
|  | **GF\_BFS\_ Cerkezkoy \_Carbon\_Neutral.jpg**  De er alle stolte over at GF Building Flow Solutions-produksjonsanlegget (Georg Fischer Hakan Plastik) i Cerkezkoy i Tyrkia har blitt karbonnøytralt (første rad, fra venstre til høyre): Harun Albayrak, Production Manager, Andreas Weiglein, Vice President Operations, Thomas Fuhr, Chief Technology Officer, Esra Erdal, Managing Director, Yenal Gündüz, Supply Chain & Operations Director, Barış Uğurlu, Head of Quality Management & OPEX.  **Kilde: GF Building Flow Solutions** |
|  |  |
|  | **GF\_BFS\_Wastewater\_Systems.jpg**  Ved Cerkezkoy-anlegget (Georg Fischer Hakan Plastik) i Tyrkia produseres høykvalitetsløsninger som bl.a. GF Silenta Premium (på bildet), GF Silenta 3A- og GF HT-PP-serien for avløpssystemer.  **Kilde: GF Building Flow Solutions** |
|  | **GF\_BFS\_Ecoflex\_VIP\_Pipes.jpg**  GF Building Flow Solutions' Ecoflex-produksjonsanlegg i Hassfurt (Tyskland) er nå klimanøytralt. Det produseres her Ecoflex- og Ecoflex VIP-rør (på bildet) for fjernvarme, kjøling og vanndistribusjon som deretter sendes ut for bruk i prosjekter verden over.  **Kilde: GF Building Flow Solutions** |
|  | **GF\_BFS\_Apple\_Valley\_Manufacturing\_**  **Carbon\_Neutral.jpg**  Teamprestasjon: GF Building Flow Solutions-produksjonsanlegget i Apple Valley kan nå skilte med karbonnøytralitet.  **Kilde: GF Building Flow Solutions** |